Удмуртия

Удмуртия (Удмурт Республика, офиц. Удмурт Элькун, ) — Ӵукпал Европаын интыяськем кун (республика), Россия Федерациысь субъектГеографическое положение. Приволжской федерал округысь улосъёс пӧлы пыре.

Шаерлэн шоркарез Иж кар.

 Интыяськемез 
Удмурт шаер интыяськемын Шор Ураллэн шунды пуксён палаз, Кам но Ватка шуръёс вискын. Ижкарысен Мускоозь — 1 129 иськем, Санкт-Петербургозь — 1 904 иськем, Екатеринбургозь — 800 иськем, Кузонозь — 395 иськем.

Удмурт Республикалэн шунды пуксён но уйпал ласянь бускелез луэ — Киров улос, шунды ӝужан палан — Пермь шаер, лымшор палан — Башкирия но Татарстан кунъёс.

Удмурт шаер 42,1 сюрс квадрат иськем музъем вылын интыяськемын, со Россия Федерацилэн муэзлэсь 0,25%-сэ басьтэ.

 Инкуазь 
260 px|thumb|Чупчи шур

Удмурт шаер интыяськемын Европейской ӵошаллэн шунды ӝужан палаз, Кам но Ватка (Камлэн бур ӧрыз) шуръёс вискын. Бадӟым зарезьёслэсь палэнын, соин ик омыр сокем чурыт ӧвӧл: толалтэ кезьыт но лымыё, гужем пӧсь но шундыё луэ. Тужгес но кезьытэз толэзь — толшор, (шоро-куспо температура  9,9 градусозь лэзьке Цельсийя) тужгес пӧсез толэзь — пӧсьтолэзь (шоро-куспо температура  20,9 градусозь ӝутске Цельсийя).

Музъем узырлыкъёс пӧлысь валтӥсьёсыз — нюлэс но мувӧй. Удмурт шаерлэн музъем вылаз 114 мувӧй кылдонни усьтэмын. Кыскем мувӧй пӧлысь 96%-эз шаермылэн палэназ кутӥське.

Удмуртилэн 46 % музъемез нюлэсъёсын шобыртэмын, со пӧлысь ӝыныез — лысо писпуос. Республика озьы ик узыр гыбедэн, азотнометановой интыосын. Вылӥ дунъясько эмъясь дэри но лэсьтӥськон сюй (луо, горд сюй, бур).

 Удмуртилэн историысьтыз 
Музъем ужъёсын вырыны вашкала удмуртъёс асьме эралэсь азьло VIII—V сюрсаре ик — мезолит вакытэ кутскиллям. Та сярысь иворто Удмурт шаерлэн музъем вылаз шедьтэм археологияя синпелетъёсИстория Удмуртии. Асьме вакытлэсь азьло VIII—III дауръёсы — корт дауре кылдӥз ананьино культура. X даурын удмуртъёс пыризы Булгар шаере, нош XIII даурысен лымшор удмуртъёс Зарни Ордалэн кивалтэт улаз шедизы, бӧрысьгес Кузон ханствое пыриськизы. Уйпал удмуртъёс выжыяськизы туала Глазкар котыре (отысь тужгес тодмо археологи синпелет — Иднакар).

XVIII даурозь вашкала удмуртъёс гурт удысэн выризы, чорыгазы но пӧйшуразы. XIX даурлэн шораз Удмуртиын азинске корт поттон но ӵыжатон промышленность.
слева|мини|Мутус Ватка губернилэн (туала Удмурт Элькунлэн территориез бур палан)
Быдӟым Октябрь революция дырозь Удмурт шаерлэн музъемез Кузон но Ватка губерниос куспын люкемын вал. Нимаз шаерлы Удмуртия пӧрмиз Октябрь революция бере гинэ.

1920-тӥ аре 4-тӥ шуркынмонэ В. И. Ленин кӧня ке выль автономи улосъёс кылдытон сярысь РСФСР-ысь ВЦИК-лэсь но СНК-лэсь постановленизэс юнматӥз. Со постановлениын верамын вал: «кылдытоно… ужась калыкъёслэсь — калмыкъёслэсь, поръёслэсь но вотякъёслэсь — автономи улосъёссэс». Озьы кылдӥз Вотяк автономи улос.
мини|Удмурт автономи улос 1923
1932-тӥ аре 1-тӥ толшоре СССР-ысь ВЦИК-лэн постановлениезъя улосмылэн нимыз воштэмын вал: «Вотяк автономи улослэн коренной калыкез… удмурт калык луэ бере, …Вотяк автономи улослы выль ним сётоно: Удмурт автономи улос».

1934-тӥ аре 28-тӥ толсуре СССР-ысь ВЦИК «Удмурт автономи улосэз Удмурт Автономи Кенешо Социализмо Республикалы пӧрмытэм сярысь» постановленизэ кутӥз.

20-тӥ куарусёнэ 1990-тӥ аре Удмуртиысь Вылӥ Кенеш кун суверенитет сярысь декларациез юнматӥз. Нош 25-тӥ шуркынмонэ 2003-тӥ арын со деклараци палэнтэмын вал.

11-тӥ коньывуонэ 1991-тӥ арын Удмуртиысь Вылӥ Кенеш шаермылэсь выль нимзэ юнматӥз — Удмурт Республика.

7-тӥ толсыр 1994-тӥ арын кутӥзы Конституция Удмурт Элькунлэн.https://web.archive.org/web/20221127192529/http://www.udmgossovet.ru/overview/republic/constitution/

 Улӥсьёс 
Удмуртстатлэн пусъемезъя 1-тӥ толшоре 2017-тӥ арын республикаын улӥсьёслэн лыдзы 1 516 731 адями вал. Улӥсьёслэн ӵемлыксы (плотностьсы) — 36,06 адями/км² (2017). Соос пӧлысь каръёсын улэ — 65,57 % (994 504 адями).

Улӥсьёслэн лыдзы19261928Статистический справочник СССР за 1928 г.19391941194219431944194519471959756 264↗765 300↗1 186 900↗1 190 400↘1 167 000↘1 104 700↘1 054 100↘1 008 600↗1 079 100↗1 336 92719701979Всесоюзная перепись населения 1979 г.1980Численность населения УР на начало 1980-20141981198219831984198519861987↗1 417 675↗1 493 670↗1 500 778↗1 512 390↗1 524 912↗1 532 621↗1 542 273↗1 553 271↗1 563 489↗1 578 6481988198919901991199219931994199519961997↗1 592 824↗1 609 003↗1 611 461↗1 616 684↗1 622 149↗1 624 841↘1 620 134↘1 617 386↘1 612 618↘1 607 7121998199920002001200220032004200520062007↘1 603 960↘1 601 409↘1 595 571↘1 588 054↘1 570 316↘1 568 176↘1 561 092↘1 554 292↘1 545 820↘1 538 6022008200920102011201220132014201520162017Предварительная оценка численности постоянного населения на 1 января 2017 года и в среднем за 2016 год↘1 532 946↘1 528 236↘1 521 420↘1 520 390↘1 518 091↘1 517 692↘1 517 050↗1 517 472↘1 517 164↘1 516 731

 Калыкъёс 
Удмуртия — трос калыкъем кун. Шаерамы сюлэсь трос пӧртэм калык улэ. Соос пӧлысь ӵемгес пумисько удмуртъёс, ӟучъёс, бигеръёс, поръёс, чувашъёс, бесермянъёс. 

Удмурт Республикаысь калыклэн йӧскалык составезлэн воштӥськемез:

 Калык 1926Всесоюзная перепись населения 1926 года, % 1939Всесоюзная перепись населения 1939 года, % 1959Всесоюзная перепись населения 1959 года, % 1970Всесоюзная перепись населения 1970 года, % 1979Всесоюзная перепись населения 1979 года, % 1989Всесоюзная перепись населения 1989 года, % 2002Всероссийская перепись населения 2002 года, % 2010Информационные материалы об окончательных итогах Всероссийской переписи населения 2010 года, %Удмуртъёс 52,3  39,4  35,9  34,2  32,1  30,9  29,3  28,0Ӟучъёс 43,3  55,7  56,8  57,1  58,3  58,9  60,1  62,2Бигеръёс 2,8  3,3  5,3  6,1  6,6  6,9  6,9  6,7

 Улон интыос 
Удмурт шаере пыро: 6 город, 25 ёрос, 11 посёлок но 2119 гурт. Шоркарез — Иж, отын улӥсез 646,3 сюрс адями (2017-тӥ арлы) лыдъяське. Мукет каръёс: Вотка — 98,1 сюрс адями, Глаз — 93,6 сюрс адями, Можга — 49,6 сюрс адями, Сарапул — 97,9 сюрс адями, Камбарка — 10,5 сюрс адями.

 Политика 

Удмуртиын кун власть быдэсъяське Удмурт Республикалэн Президентэныз, Правительствоен но Кун Кенешен.

Удмуртиен кивалтэ президент (2017-тӥ арысен — Александр Бречалов). Правительствоен кивалтэ премьер-министр (2017 арысен — Ярослав Семёнов), республикалэн парламентэныз (Кун Кенешен) — Владимир Невоструев.

Удмурт Республика улонзэ радъя кунлэн валтӥсь законэз — Конституция — вылэ пыкъяськыса.

 Территориослы люкиськон 
 Ёросъёс 
№ Флаг Ёрос Центрез Площадез,км² Улӥсьёсыз,адями 1 54px Алнаш ёрос Алнаш черкогурт 896 18 997 2 54px Балезино ёрос Балезино пос. 2 435 31 848 3 54px Вавож ёрос Вавож черкогурт 1 679 15 568 4 54px Вотка ёрос Вотка кар 1 864 24 326 5 54px Глаз ёрос Глаз кар 2 160 16 828 6 54px Грах ёрос Грах черкогурт 968 8446 7 54px Дэбес ёрос Дэбес черкогурт 1 033 12 112 8 54px Завьял / Дэри ёрос Дэри черкогурт 2 203 72 011 9 54px Камбарка ёрос Камбарка кар 763 17 164 10 54px Каракулино ёрос Каракулино черкогурт 1 193 11 152 11 54px Кез ёрос Кез пос. 2 321 20 771 12 54px Кизнер ёрос Кизнер пос. 2 131 19 175 13 54px Кияса ёрос Кияса черкогурт 821 9568 14 66px Красногорск ёрос Красногорск черкогурт 1 860 9187 15 66px Можга ёрос Можга кар 1 997 27 002 16 90px Пичи Пурга ёрос Пичи Пурга черкогурт 1 223 33 407 17 66px Сарапул ёрос Сигаево черкогурт 1 878 24 337 18 66px Сьӧлта ёрос Сьӧлта черкогурт 1 884 10 684 19 66px Сюмси ёрос Сюмси черкогурт 1 790 12 623 20 80px Ува ёрос Ува пос. 2 445 38 036 21 86px Шаркан ёрос Шаркан черкогурт 1 405 18 756 22 54px Эгра ёрос Эгра пос. 2 267 37 064 23 54px Юкаменск ёрос Юкаменск черкогурт 1 020 8880 24 54px Якшур-Бӧдья ёрос Якшур-Бӧдья черкогурт 1 780 21 501 25 66px Яр ёрос Яр пос. 1 524 13 794

 Каръёс 
№ Герб Кар округ Улӥсьёсыз Площадез, км² I 32px Вотка 98 063 112,2 II 40px Глаз 93 628 68,3 III 40px Иж 646 277 315,6 IV 35px Можга 49 617 30,6 V 40px Сарапул 97 910 86

 Экономика 
Удмуртилэн ӟеч интые интыяськемез корт поттонэз азинтыны но Россиысь валтӥсь улосъёс пӧлы пырыны луонлык кылдытӥз. Валтӥсь предприятиос: «Ижмаш», «Ижысь механикая завод», «Ижысь электромеханикая завод», «Радиозавод», «Ижсталь».

Удмурт шаерын улӥз но ужаз быдэс дуннелы тодмо луэм конструктор М. Т. Калашников. Али вакытэ солы сӥзем музей усьтэмын.

 Тунсыко интыос но туризм 
Удмуртиын кык сюрслэсь трос тунсыко учкымон интыос лыдъясько. Ваньмыз сямен соос герӟаськемын быдэс дуннеын тодмо луэм адямиосын но соослэн улэм но ужам интыосынызы. Кылсярысь: Петр Ильич Чайковский, Михаил Тимофеевич Калашников, Галина Алексеевна Кулакова, Надежда Андреевна Дурова но мукетъёс. Озьы ик Элькунамы 150 пала туристъёслы улымон интыос усьтэмын, 32 музей, кык сюрслэсь ятыр историен но культураен утем синпелетъёс. Вань йоскалык парк, заказникъёс, спортивной комплексъёс (соос пӧлысь кыкез горнолыжной луо) но ӵыдонтэм интыос, кытчы одно ик вуылыны кулэ. Берло аръёсы Удмуртиын азинске гурт туризм. 150 пала нимаз возёсъёс, гурт удысэз сяна, туризм ӧрез азьланьтоРеспублика Удмуртия.

 Транспорт 
Республикалэн музъем вылтӥз ортчо 4 бадӟым автомобиль сюресъёс: Р242, Р320, Р321 но Р322. Озьы ик Удмуртия пыр E22 Европаысь маршрут но М7-Волга федерал трасса ортчо.

Шаерамы вань аэропорт. Соин кивалтэ кун авиакомпания — ОАО «Ижавиа».

Озьы ик Удмуртиын туж умой азинтэмын чугун сюрес удыс. Со асьме кунмес мукет улосъёсын но каръёсын герӟа. Поезд мынон-ветлон сюресъёс пӧртэм вайёсъя ужало: «Кузон — Огырчи — Екатеринбург», «Киров — Балезино — Пермь», «Балезино — Иж — Алнаш», «Иж — Вотка», «Люкшудья — Кильмезь».

 + Чугун сюрес вокзалъёс
   Глаз карысь вокзал.
  Можгаысь вокзал.
  Балезиноысь вокзал.
  Сарапулысь вокзал.


 Со сяна, учке 
 Удмуртиысь улон интыос

 Валэктонъёс 

 Чӧлсконъёс 

 Официальное представительство Удмуртской Республики 
 Удмурт Элькунлэн Кун Кенешез 
 Центральный государственный архив Удмуртской Республики 
 Удмуртская литература. Прошлое, будущее, настоящее 
 Новости литературной жизни Удмуртии 
 Удмуртология. удмуртский научно-культурный информационный портал 

Удмуртия
Категория:Википедия:Быръем статьяос